Здравейте!  

Необходима ми е повече информация, относно трудов договор с аутсорсинг компания и майчинство. Т.е. работя в аусорсинг компания повече от 6 месеца, почти година и по подразбиране смятах, че след подписване на увеличението ми на работната заплата, след 6-ят месец, минавам и на постоянен договор. Но от колеги разбирам, че не е съвсем така. Т.е. той се води временен или срочен, защото договорът на компанията за извършване на определена дейност към дръугата фирма е с определен срок, макар, че постоянно се подновява. Това дали е така? И ако да, дали мога да изляза по майчинство 45 дни преди термин и да е с продължителност 2 години след раждане? Закона „пази” ли ме по някакъв начин, както е при стандартните трудови договори? Какви възможности имам?  

Благодаря!




Майчинство и договор от аусорсинг компания
==========================================

 

Здравейте, г-жо Малинова,


за придобиване право на парични обезщетения при бременност и раждане, отглеждане на дете до 2-годишна възраст е необходимо да са изпълнени следните условия:


към началото на отпуска лицата да са осигурени за общо заболяване и майчинство;  

да имат най-малко 12 месеца осигурителен стаж като осигурени за общо заболяване и майчинство. Дванадесетмесечният осигурителен стаж може да е прекъснат или непрекъснат и не е задължително да е положен непосредствено преди излизането в отпуск за бременност и раждане или при един и същ работодател;  

да им е разрешен съответният вид отпуск.


Относно договора Ви – препоръчвам адвокат да прегледа същият за конкретен отговор. Вероятно се касае за срочен договор за извършване на определена работа, с изтичането на който срок същият се прекратява. Aĸo тpyдoвoтo ви пpaвooтнoшeниe бъдe пpeĸpaтeнo, cлeд ĸaтo cтe зaпoчнaли дa пoлзвaтe oтпycĸ зa бpeмeннocт и paждaнe, oбeзщeтeниeтo  щe ви бъдe изплaтeнo дo ĸpaя нa cpoĸa, зa ĸoйтo ce пoлaгa – 410 ĸaлeндapни дни.


Поздрави,  

адв. Николина Митова  

тел. 0898 303092


